“Xalq bilan muloqot va inson manfaatlari yili” Davlat dasturini ishlab chiqish va amalga oshirishning tashkiliy chora-tadbirlari toʻgʻrisida
(order, 2016-12-17)

Mamlakatda amalga oshirilayotgan demokratik jarayonlarning sifati va natijadorligini tubdan oshirish hamda insonning huquqlari, erkinliklari va manfaatlarini, shu jumladan odamlar hayotining munosib darajasini taʼminlash, ular amalga oshirilishi uchun davlat organlarining roli va masʼuliyatini kuchaytirish, aholi bilan ochiq muloqotni yoʻlga qoʻyish va ularning murojaatlari bilan ishlashning yangi samarali mexanizmlari va usullarini joriy etish, fuqarolarni bezovta qilayotgan hayotiy muammolarni oʻz vaqtida hal etish, “Inson manfaatlari har narsadan ulugʻ” degan ezgu gʻoyani hayotga izchil joriy etish maqsadida, shuningdek 2017-yil Oʻzbekiston Respublikasida “Xalq bilan muloqot va inson manfaatlari yili” deb eʼlon qilinganligi munosabati bilan: 1. “Xalq bilan muloqot va inson manfaatlari yili” Davlat dasturini ishlab chiqish va amalga oshirish boʻyicha Respublika komissiyasi 1-ilovaga muvofiq tarkibda tashkil etilsin. 2. Respublika komissiyasi (A.N. Aripov) jamoat tashkilotlarini va Hukumatga qarashli boʻlmagan tashkilotlarni, fuqarolarning oʻzini oʻzi boshqarish organlarini keng jalb etgan holda vazirliklar, idoralar, xoʻjalik birlashmalari, Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari bilan birgalikda bir oy muddatda “Xalq bilan muloqot va inson manfaatlari yili” Davlat dasturi loyihasini ishlab chiqsin va tasdiqlash uchun kiritsin. Vazirliklar, idoralar, mahalliy davlat hokimiyati organlari, xoʻjalik birlashmalari, jamoat tashkilotlari va Hukumatga qarashli boʻlmagan tashkilotlardan tushayotgan materiallar va takliflarni umumlashtirish uchun 2-ilovaga muvofiq tarkibda yigʻma ishchi guruh tashkil etilsin. 3. “Xalq bilan muloqot va inson manfaatlari yili” Davlat dasturi loyihasini ishlab chiqishda quyidagi muhim, ustuvor vazifalar amalga oshirilishi boʻyicha aniq takliflar va chora-tadbirlar ishlab chiqilishiga alohida eʼtibor qaratilsin: qabul qilingan qonunlar, farmonlar va boshqa qonun hujjatlari bajarilishi, davlat organlariga yuklangan vazifalar va funksiyalarning bajarilishi boʻyicha ular ishining samaradorligi, ular tomonidan insonning huquqlari, erkinliklari va manfaatlariga rioya etilishi, fuqarolarning murojaatlariga munosabat bildirilishi yuzasidan Parlament va jamoatchilik nazoratining doimiy ishlaydigan taʼsirchan mexanizmlarini shakllantirish; fuqarolarning va yuridik shaxslarning murojaatlari bilan ishlash tizimini tubdan takomillashtirish, aholi bilan ochiq muloqotni yoʻlga qoʻyishning yangi samarali mexanizmlari va usullarini joriy etish, barcha darajalardagi hokimlarning, prokuratura va ichki ishlar organlarining aholi oldida hisobot berishi tizimini amaliyotga joriy etish, shu asosda xalqning davlat hokimiyatiga boʻlgan ishonchini mustahkamlash; joylarda “xalq qabulxonalari”ni tashkil etishning aniq huquqiy, tashkiliy-amaliy, moddiy-texnik va moliyaviy asoslarini belgilash, ularning samarali faoliyat koʻrsatishini taʼminlash, fuqarolarning murojaatlari eng koʻp tushadigan sohalarda byurokratik toʻsiqlar va muammolarni bartaraf etish chora-tadbirlarini koʻrish; talab etiladigan davlat xizmatlarini aholiga “yagona darcha” tamoyili boʻyicha bir idora orqali koʻrsatish tizimini yanada takomillashtirish, ushbu jarayonlarga va davlat organlari faoliyatiga zamonaviy axborot-kommunikatsiya texnologiyalarini keng joriy etish, “Elektron hukumat”ning samarali tizimini shakllantirish; sud hokimiyatining chinakam mustaqilligini mustahkamlash va odil sudlovga erishish, fuqarolarning huquqlarini ishonchli himoya qilish instituti sifatida advokaturaning roli va ahamiyatini yanada oshirish, sud-huquq sohasida advokatlarning vakolatlarini kengaytirish chora-tadbirlarini amalga oshirish; aholining huquqiy madaniyatini va moliyaviy-iqtisodiy savodxonligini oshirish, fuqarolarni qonunni hurmat qilish ruhida tarbiyalash tizimini shakllantirish, jamiyatda huquqbuzarlikka toqatsizlikni kuchaytirish, “Adolat — qonun ustuvorligida” tamoyilini jamiyat hayotida keng qaror toptirish; iqtisodiyotni boshqarishda davlatning rolini bosqichma-bosqich kamaytirish, davlat boshqaruvi organlarining tuzilmasi, vazifalari va vakolatlarini optimallashtirishga, ularga xos boʻlmagan bir-birini takrorlovchi funksiyalarni qisqartirishga, davlat xizmati institutini isloh qilishning samarali tizimini shakllantirishga, davlat xizmatchilarining moddiy va ijtimoiy taʼminotini tubdan takomillashtirishga, davlat xizmatiga zamonaviy fikrlaydigan tashabbuskor, masʼuliyatli, kasbiy tayyorlangan kadrlarni jalb etishga yoʻnaltirilgan Maʼmuriy islohotlarni chuqurlashtirish konsepsiyasini ishlab chiqish; iqtisodiyotning barqaror surʼatlar bilan oʻsishini taʼminlash, iqtisodiyotni isloh qilish va erkinlashtirish ishlarini kuchaytirish, qishloq xoʻjaligini isloh qilish va oziq-ovqat xavfsizligini taʼminlash, kichik biznes va xususiy tadbirkorlikni qoʻllab-quvvatlash va ragʻbatlantirish, tadbirkorlik faoliyati uchun eng qulay shart-sharoitlar yaratish, xususiy mulkning har tomonlama himoya qilinishini taʼminlash; hududlarni, ayniqsa ijtimoiy va iqtisodiy rivojlanishda nisbatan orqada qolayotgan tumanlar va shaharlarni, chekka aholi punktlarini kompleks, jadal rivojlantirish, tijorat banklarining faol ishtirokida yangi ish oʻrinlari yaratilishini taʼminlash va shu asosda ish haqi, pensiyalar, nafaqalar va stipendiyalar miqdorlarini bosqichma-bosqich koʻpaytirish, aholining hayoti darajasi va sifatini oshirish; muhandislik-kommunikatsiya, ijtimoiy va bozor infratuzilmasini rivojlantirish va modernizatsiyalash, aholi hayoti sharoitlari va sifatini yaxshilashga yoʻnaltirilgan yangilangan namunaviy loyihalar boʻyicha arzon va qulay uylar qurish boʻyicha maqsadli dasturlarni amalga oshirish; taʼlim, ijtimoiy taʼminot va sogʻliqni saqlash tizimlarini, shu jumladan onalik va bolalikni muhofaza qilishni yanada rivojlantirish, oila institutini mustahkamlash, sogʻlom va barkamol avlodni tarbiyalash, yoshlarning iqtidorlari va qobiliyatlarini roʻyobga chiqarish, ularning hayotda munosib oʻringa ega boʻlishlari uchun keng imkoniyatlar yaratish boʻyicha kompleks chora-tadbirlarni amalga oshirish; jamiyatda hukm surayotgan oʻzaro hurmat va birdamlik vaziyatini yanada mustahkamlash, millati, dini va eʼtiqodidan qatʼi nazar, barcha fuqarolar uchun teng huquqlar va imkoniyatlar yaratish, mahalla instituti, xotin-qizlar, yoshlar tashkilotlari, faxriylar tashkilotlarining roli va ahamiyatini kuchaytirish, mamlakatimizda tinchlik va xavfsizlikni taʼminlash. 4. Mazkur farmoyishning bajarilishini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin. Aripov A.N. — Oʻzbekiston Respublikasining Bosh vaziri, Komissiya raisi Yoʻldoshev N.T. — Oʻzbekiston Respublikasi Oliy Majlisi Senatining Raisi, Komissiya raisining oʻrinbosari Ismoilov N.M. — Oʻzbekiston Respublikasi Oliy Majlisi Qonunchilik palatasining Spikeri, Komissiya raisining oʻrinbosari Golishev V.A. — Oʻzbekiston Respublikasi Prezidentining Davlat maslahatchisi Sultonov X.M. — Oʻzbekiston Respublikasi Prezidentining Davlat maslahatchisi Murodov O.B. — Oʻzbekiston Respublikasi Prezidentining Davlat maslahatchisi vazifasini bajaruvchi Ramatov A.J. — Oʻzbekiston Respublikasi Bosh vazirining birinchi oʻrinbosari — “Oʻzbekiston temir yoʻllari” AJ raisi Azimov R.S. — Oʻzbekiston Respublikasi Bosh vazirining oʻrinbosari Ibragimov Gʻ.I. — Oʻzbekiston Respublikasi Bosh vazirining oʻrinbosari Rozukulov U.U. — Oʻzbekiston Respublikasi Bosh vazirining oʻrinbosari, “Oʻzavtosanoat” aksiyadorlik kompaniyasi boshqaruvi raisi Ikramov A.I. — Oʻzbekiston Respublikasi Bosh vazirining oʻrinbosari, Sogʻliqni saqlash vaziri Narbayeva T.K. — Oʻzbekiston Respublikasi Bosh vazirining oʻrinbosari, Xotin-qizlar qoʻmitasi raisi Abdullayev I.B. — Oʻzbekiston Respublikasi Bosh prokurori Gaziyev Sh.A. — Oʻzbekiston Respublikasi Oliy sudi raisi Muxammadiyev U.N. — Oʻzbekiston Respublikasi Oliy Majlisining inson huquqlari boʻyicha vakili (Ombudsman) Saidova G.K. — Oʻzbekiston Respublikasi Iqtisodiyot vaziri Axmedbayev A.A. — Oʻzbekiston Respublikasi Ichki ishlar vaziri Abduhakimov A.A. — Oʻzbekiston Respublikasi Mehnat vaziri Ikramov M.M. — Oʻzbekiston Respublikasi Adliya vaziri Kasimov R.S. — Oʻzbekiston Respublikasi Oliy va oʻrta maxsus taʼlim vaziri Inoyatov U.I. — Oʻzbekiston Respublikasi Xalq taʼlimi vaziri Mirzoxidov X.M. — Oʻzbekiston Respublikasi Axborot texnologiyalari va kommunikatsiyalarini rivojlantirish vaziri Ahmedov B.M. — Oʻzbekiston Respublikasi Madaniyat va sport ishlari vaziri Mullajonov F.M. — Oʻzbekiston Respublikasi Markaziy banki raisi Kuchkarov J.A. — Oʻzbekiston Respublikasi Moliya vazirining birinchi oʻrinbosari Toxtayev A.R. — Oʻzbekiston Respublikasi Davlat arxitektura va qurilish qoʻmitasi raisining birinchi oʻrinbosari Saidov A.X. — Inson huquqlari boʻyicha Milliy markaz direktori Shayxov A.E. — Oʻzbekiston Savdo-sanoat palatasi raisi Maxamadaliyev B.X. — Oʻzbekiston Kasaba uyushmalari Federatsiyasi Kengashi raisining oʻrinbosari Xadjayev A.D. — Oʻzbekiston Milliy teleradiokompaniyasi raisi Hazratqulov M. — Oʻzbekiston Milliy axborot agentligi bosh direktori Mansurov K.T. — Oʻzbekiston matbuot va axborot agentligi bosh direktorining oʻrinbosari Abduvaliyev A.A. — “Oʻzavtoyoʻl” kompaniyasi raisi Maxkamov I.R. — “Oʻzkommunxizmat” agentligi direktori Salomov F.I. — “Oʻzbekenergo” aksiyadorlik jamiyati raisi Sultanov A.S. — “Oʻzbekneftgaz” milliy xoldin� kompaniyasi raisi Salimov U.Z. — Oʻrta maxsus, kasb-hunar taʼlimi markazi direktori Turdiyev S. — Oʻzbekiston Fermyerlari kengashi raisi Inogomov J.S. — Oʻzbekiston “Mahalla” xayriya jamoat fondi raisi Usmonov Sh.G. — Oʻzbekiston faxriylarini ijtimoiy qoʻllab-quvvatlash “Nuroniy” jamgʻarmasi raisi Kosimov N.U. — Respublika maʼnaviyat targʻibot markazi rahbari vazifasini bajaruvchi Mavrulov A. — Milliy gʻoya va mafkura ilmiy-amaliy markazi rahbari Ganiyev B.M. — Oʻzbekiston “Kamolot” yoshlar ijtimoiy harakati markaziy kengashi raisi Sodiqov A.M. — Oʻzbekiston Respublikasi Prezidenti Devonining bosh konsultanti Sadikov Sh.M. — Oʻzbekiston Respublikasi Vazirlar Mahkamasining Yoshlar siyosati, madaniyat, axborot tizimlari va telekommunikatsiyalar masalalari axborot-tahlil departamenti mudiri Quronov M. — Oʻzbekiston Respublikasi Bosh vazirining maslahatchisi, Komissiya kotibi Murodov O.B. — Oʻzbekiston Respublikasi Prezidentining Davlat maslahatchisi vazifasini bajaruvchi Rahmonqulov M.X. — Amaldagi qonun hujjatlari monitoringi instituti direktorining oʻrinbosari Quronov M. — Oʻzbekiston Respublikasi Bosh vazirining maslahatchisi Sodiqov A.M. — Oʻzbekiston Respublikasi Prezidenti Devonining bosh konsultanti Qoʻchqorov J.A. — Oʻzbekiston Respublikasi Moliya vazirining birinchi oʻrinbosari Toychiyev N.T. — Oʻzbekiston Respublikasi Vazirlar Mahkamasining Huquqiy ekspertiza va xalqaro shartnomalar boshqarmasi boshligʻi Sadikov Sh.M. — Oʻzbekiston Respublikasi Vazirlar Mahkamasining Yoshlar siyosati, madaniyat, axborot tizimlari va telekommunikatsiyalar masalalari axborot-tahlil departamenti mudiri Shukurov S.S. — Oʻzbekiston Respublikasi Vazirlar Mahkamasining Yoshlar siyosati, madaniyat, axborot tizimlari va telekommunikatsiyalar masalalari axborot-tahlil departamentining bosh mutaxassisi